NaiveNeuron/SloPal huggingface dataset:
Blanár, Juraj, podpredseda NR SR (2023-02-16):
Ďakujem za túto informáciu, ktorú ešte raz zopakujem. O tomto návrhu zákona, vrátenom pani prezidentkou, budeme hlasovať zajtra o 11.00 hod. Prerušujem rokovanie o tomto bode programu. Vážené panie poslankyne, páni poslanci, teraz by sme mali pokračovať vráteným zákonom... (Reakcie z pléna.) Nie? ... v druhom čítaní návrhu poslancov Šíbla, Šudíka, Šofranko a Szőlősa, na vydanie zákona, ktorým sa mení a dopĺňa vodný zákon, ktorý máme prerušený, rokovanie máme o ňom prerušené a písomne prihlásený do rozpravy je pán poslanec Martin Čepček. Keďže máme 20.00 hod., chcem sa spýtať, pán poslanec, to vystúpenie máte asi na dlhšie, však? Takže vzhľadom na to, že máme 20.00 hod., mi nič iné neostáva, len ukončiť dnešné rokovanie s tým, že budeme pokračovať zajtra o 8.30 hod. týmto bodom, ktorý som teraz spomenul. Pre vašu informáciu, potom bude pokračovať prvé čítanie poslancov Petry Krištúfkovej, Borisa Kollára, Jozefa Šimka a Igora Kašperana na vydanie zákona, ktorým sa dopĺňa zákon č. 300 Trestný zákon (parlamentná tlač 1357), a potom a tak ďalej. Takže ako som spomenul, uzatváram dnešný rokovací deň, ďakujem vám všetkým za spoluprácu a prajem vám pekný večer a dobrú noc. Budeme pokračovať zajtra o 8.30 hod. (Prerušenie rokovania o 20.02 hodine.) 74
Danko, Andrej, predseda NR SR (2016-09-12):
Ďakujem. Chce sa vyjadriť k rozprave spravodajca? Ďakujem, nie. Prerušujem rokovanie o tom-tom bode programu. Pokračujeme v prerušenej rozprave v prvom čítaní o návrhu poslancov Danka, Glváča, Bernaťáka, Gála a Hrnčiara na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady, tlač 200. Prosím pána poslanca Tibora Bernaťáka, aby zaujal miesto určené pre navrhovateľov a spravodajkyňu z ústavnoprávneho výboru poslankyňu Janku Laššákovú, aby zaujala miesto určené pre spravodajcov. V piatok 9. septembra 2016 neukončil svoje vystúpenie do rozpravy ústne prihlásený pán poslanec Ján Budaj, ktorému odovzdávam slovo. Pripraví sa pán poslanec Karol Farkašovský. (Pokračovanie v rokovaní o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 200.)
M. Číž, podpredseda NR SR: (2007-02-02):
Kolegyne, kolegovia, tým sme vyčerpali program dnešnej schôdze. Prerušujem rokovanie 7. schôdze Národnej rady Slovenskej republiky. Oznamujem vám, že pokračujeme v utorok o 9.00 hodine. Želám vám príjemný víkend. (Prerušenie rokovania o 14.44 hodine.)
Grendel, Gábor, podpredseda NR SR (2022-02-23):
V rozprave by mal vystúpiť pán poslanec Šudík, ale nevidím ho v sále. Stráca poradie. Ďalší v poradí je pán poslanec Šuca, pripraví sa pán poslanec Šimko.
Šimečka, Michal, podpredseda NR SR (2024-02-16):
Ďakujem pekne. Pán poslanec Janckulík.
Pavelka, Radoslav, poslanec NR SR (2019-10-28):
Ďakujem pekne. V rozprave vystúpili dvaja poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Farkas, poslanec: (2001-12-13):
J. Migaš, predseda NR SR: Čiže budeme hlasovať spoločne o bodoch 2 a 4 sú na tej druhej strane. Hlasujeme. Hlasujeme o bodoch 2 a 4 pozmeňujúceho návrhu pána poslanca Tatára. (Hlasovanie.) Prítomných je 129 poslancov, za 47, proti 37, zdržalo sa 40, nehlasovalo 5. Ani tieto návrhy sme neschválili. Ďalšie.
Bugár, Béla, podpredseda NR SR (2018-02-06):
Ďakujem. Dávam slovo spoločnému spravodajcovi, pánovi poslancovi Pucimu. Nech sa páči.
Gaži, Peter, poslanec NR SR (2015-03-10):
Sľubujem. (Potlesk.)
Puci, Róbert, poslanec NR SR (2015-03-17):
Dajte, prosím, hlasovať o bode 69 spoločnej správy, ktorý požiadal vyňať na osobitné hlasovanie pán poslanec Simon, odporúčanie gestorského výboru je schváliť.
Vons, Peter, poslanec NR SR (2022-02-02):
Ďakujem. Hlasovať budeme o 17.00 hodine.
Grendel, Gábor, podpredseda NR SR (2022-09-30):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce okrem pána navrhovateľa a pána spravodajcu niekto prihlásiť do rozpravy ústne. Pán poslanec Ondrej Dostál ako jediný. Končím možnosť prihlásiť sa ústne do rozpravy. Nech sa páči, pán poslanec Tomáš Valášek.
Kollár, Boris, predseda NR SR (2020-05-12):
Ďakujem. Rovnako poprosím písomne. Ďalej má slovo pán poslanec Kuffa.
Vášáryová, Magdaléna, poslankyňa NR SR (2014-06-10):
Ja len protestujem proti tomu, aby tu niekto hovoril, že pán Varvařovský, ktorý nastupoval po pánu Motejlovi, je tu neznámy. Podľa toho, ako kto sleduje situáciu. Ale pán Varvařovský bol presne taká istá osobnosť ako pán Motejl a tak ďalej a tak ďalej. A pripomínam, že ľudské práva sú agendou až po druhej svetovej vojne. Neboli vždy. Neboli vždy. To je až agenda po druhej svetovej vojne a nebola to agenda socialistov. Bola to agenda nemeckých sociálnych demo..., teda kresťanských demokratov. (Prerušenie vystúpenia predsedajúcou.)
Liba, Peter, poslanec NR SR (2021-11-10):
Ďakujem pekne za slovo. Ja sa musím priznať, že pri tomto zákone som trocha v pomykove, teda už si asi nekúpim tigra, už to nestihnem. Ja sa ešte chcem opýtať aj pána ministra, či teda aj tento zákon sa vzťahuje na exotické zvieratá na papagáje, na chov papagájov. Ďakujem.
Paška, Pavol, predseda NR SR (2014-05-28):
Pán poslanec Puci je určený spravodajca.
Čepček, Martin, poslanec NR SR (2022-05-06):
Ďakujem pekne. Pán poslanec, to vydieranie, to nebolo celkom šťastné. My vám toto, vy nám tamto. Tak vy schvaľujete alebo sa podieľate iba na tom, čo vám vyhovuje, a teraz sa pozrime na to, že prečo máme nedostatok verejných financií. Nebude to aj tým, že sa nám rodí menej detí? De facto podpora rodín je to, čo by sme mali, na čom by sme mali stavať našu spoločnosť. No a potom si dovolím pripomenúť, že vy sa voláte SaS, ale slobodu sme stratili, keď ste nútili ľudí do očkovania a do iných opatrení, a solidaritu strácame teraz, keď vám nezáleží na rodinách, takže vám z tej SaS ostalo už len to „a“. Ďakujem.
Dostál, Ondrej, poslanec NR SR (2017-06-14):
Pán poslanec Fecko tu uvádzal príklady referiend zo zahraničia. Áno, Čierna Hora sa oddelila od Juhoslávie na základe referenda, aj keď to v Srbsku neprešlo referendom. Áno, Škótsko hlasovalo v referende a zvyšok Veľkej Británie alebo, aby sme vyhoveli Úradu geodézie, kartografie a katastra, zvyšok Spojeného kráľovstva Veľkej Británie a Severného Írska neuskutočnilo referendum. A, samozrejme, že sú takéto príklady, ale dali by sa nájsť aj príklady iné, napríklad Katalánsko v tejto chvíli, ak spraví referendum, tak to nebude legálne a pravdepodobne mu to Španielsko neumožní. Alebo prečo chodiť tak ďaleko, na Pyreneje? Keby sa napríklad Prešovský kraj rozhodol, že vyhlási referendum o odtrhnutí od Slovenska, tak asi by to nebolo legálne, a pritom Prešovský kraj by teoreticky mohol byť aj samostatným štátom. Existujú aj menšie a menej početné štáty, ale niekde tá hranica asi je. A rovnako tak alebo povedzme, že južné Slovensko by sa rozhodlo, že vyhlási referendum o hlasovaní. Momentálne v sále nie je nikto z poslancov za SNS, tak možno by to tu až také vášne nevyvolalo v tejto chvíli. Ale tiež, keby sa o to niekto pokúsil, že referendom odtrhnúť južné Slovensko od zvyšku Slovenska, tak asi by to celkom nešlo. Takže áno, sú situácie, ktoré umožňujú menšiemu celku odtrhnúť sa od väčšieho celku na základe jeho jednostrannej vôle, ale sú aj situácie, keď to také jednoduché nie je. A nenazýval by som tie prvé situácie automaticky socialistické a tie druhé automaticky demokratické, pretože aj v demokratických existujú aj také, aj také príklady.
Pellegrini, Peter, predseda NR SR (2024-01-11):
V rozprave budeme pokračovať ďalej s pánom poslancom Krátkym. Nech sa páči, máte slovo. Už som dal slovo pánovi Krátkemu, procedurálny, pán poslanec Šipoš, dáte procedurálny po vystúpení pána Krátkeho. Pán poslanec Krátky tu nie je, tak mu predáva, postupne bude pokračovať pán poslanec Dostál. Nech sa páči.
F. Mikloško, poslanec: (2007-11-27):
Pán predseda parlamentu, zákon naozaj mení tvár krajiny. A tam sú tri podpisy, prezidenta, predsedu parlamentu a predsedu vlády. Vy ako posledná inštancia parlamentu ste svojím podpisom chceli potvrdiť to, že ste urobili chybu. Proste nejakým spôsobom ste to chceli pretĺcť. A nijakým spôsobom ste nevyjadrili, že asi ste to tak nemali urobiť. Opozícia na to reaguje tak, že dáva návrh na odvolanie. Ja sa vás pýtam, čo je na tom politicky nekorektné. Ja môžem rešpektovať to, že vy tú chybu nepriznávate, ale vy musíte rešpektovať to, že my reagujeme na to tak, že vás politicky odvolávame. A ja vám chcem povedať dôkaz toho, že to bola chyba. Bez ohľadu na to, ako toto hlasovanie dopadne, ja som presvedčený, že v slovenskom parlamente už nikto nikdy žiadny predseda parlamentu si takúto chybu nedovolí urobiť. To je dôkaz toho, že to bola chyba a že tento krok opozície je politicky odôvodniteľný a korektný. (Potlesk.)
Ďuriš Nicholsonová, Lucia, podpredsedníčka NR SR (2017-04-06):
Pán poslanec Grendel.
Galko, Ľubomír, poslanec NR SR (2014-11-08):
Ďakujem pekne. Ja skúsim zostať vo vecnej rovine. Pán kolega Blaha, bolo to neúprimné vystúpenie, lebo, viete, na jednej strane vy ste kritizovali niektorých kolegov, ktorí možno trochu emotívnejšie sa vyjadrovali alebo používali expresívne výrazy. Ale vy ste na jednej strane sa hrali na taký určitý štátnický prejav alebo taký nejaký ústretový prejav, ale pri každej príležitosti ste niekoho urazili. Bez ohľadu na to, či to je starší človek, mladší človek, či to bol človek, ktorý tu s niečím vystúpil alebo nevystúpil. Nazvali ste tu Dana Lipšica Fantozzim. A to s tým Grendelom, to bolo absolútne chrapúnstvo. Pretože ja napríklad presne viem, ako to je s tým trestným stíhaním. Nie je trestné stíhanie na podpredsedu strany NOVA. Keby ste sa boli došli spýtať jeho, tak by ste vedeli, ako to je. Ale ste to tu podsunuli. Chcem povedať, že s ktorými vecami som u vás nesúhlasil. Vy by ste možno aj chceli bojovať proti korupcii. Ja vám celkom aj úprimne verím. Dokonca ja si myslím, že aj vy ste presvedčený ľavičiar. Len vy ste v nesprávnej strane. Pokiaľ viem, tak ani nie ste v tej strane, myslím, že ste za ňu len kandidovali, že nie ste ani členom strany. V tej strane sa nedá bojovať proti korupcii. Lebo to je strana, ktorá je vybudovaná na korupcii. Strana SMER bola založená podvodným spôsobom na ukradnutých 40 mil. zohnaných vlastnou hlavou. V takej strane nemôžete, pán Blaha, bojovať proti korupcii, aj keby ste sa postavili na hlavu a keby ste sa odrážali ušami. V takej strane sa nedá bojovať proti korupcii, vy ste tam jediný ľavičiar. Možno ste tam nejakí dvaja-traja. Ale v takejto strane jednoducho nemôžete bojovať proti korupcii – a to je váš problém. Ak chcete bojovať proti korupcii, a ja vám to chcem veriť, tak si budete musieť založiť ľavicovú stranu vlastnú.
B. Bugár, podpredseda NR SR: (2001-09-13):
Vážené panie poslankyne, vážení páni poslanci, pristúpime k hlasovaniu. Najskôr budeme hlasovať o návrhoch podaných podľa ustanovenia § 73 ods. 3 zákona o rokovacom poriadku. Nech sa páči, pán spravodajca, môžete uviesť hlasovanie. Ľ. Dzurák, poslanec: Ďakujem, pán predsedajúci. Keďže z rozpravy nevzišiel žiadny pozmeňujúci návrh, dávam hlasovať, aby sa Národná rada uzniesla na tom, že prerokujeme tento vládny návrh zákona v druhom čítaní.
Danko, Andrej, podpredseda NR SR (2024-06-27):
Ďakujem. V rozprave je prvá prihlásená pani poslankyňa Jaurová.
Pčolinský, Peter, podpredseda NR SR (2023-02-14):
Páni poslanci, trošku tichšie. Už vydržte.
P. Paška, predseda NR SR: (2007-06-28):
(Hlasovanie.) 142 prítomných, 59 za, 65 proti, 16 sa zdržalo, 2 nehlasovali. Ani tento bod sme neschválili.
Grendel, Gábor, podpredseda NR SR (2020-11-12):
Pán poslanec Ďurica s faktickou.
M. Hort, podpredseda NR SR: (2009-02-05):
Teraz vyhlasujem trojminútovú prestávku a prosím všetkých... Prerušujem rokovanie o tomto bode programu a prosím všetkých, ktorí sa chcú zúčastniť hlasovania, aby sa dostavili do rokovacej sály. Trojminútová prestávka. (Trojminútová prestávka.) (Po prestávke.)
Hrušovský, Pavol, podpredseda NR SR (2011-07-07):
...pod vplyvom návykovej látky podľa § 289, ktorého sa dopustil ako vodič dopravného priestupku (pozn. red.: správne má byť „prostriedku“), hoci už bol za taký trestný čin, ktorého sa dopustil ako vodič dopravného priestupku (pozn. red.: správne má byť „prostriedku“), dvakrát odsúdený, alebo po b) usmrtenia podľa § 149 ods. 4 alebo 5, ktorého sa dopustil ako vodič dopravného priestupku (pozn. red.: správne má byť „prostriedku“). (5) Prostriedku. Na ukladanie trestu zákazu činnosti podľa odsekov 3 a 4 nemá vplyv zahladenie odsúdenia.“. Doterajšie odseky 3 a 4 sa označujú ako odseky 6 a 7. Doterajšie body 1 až 5 následne navrhujem označiť ako body 2 až 6. Pozmeňovací návrh pod poradovým číslom uvedenom pozmeňovacím návrhom, v pozmeňovacom návrhu pod číslom 4 navrhujem: V čl. II novooznačený bod 2 upraviť takto: „2. Paragraf 69 sa dopĺňa odsekmi 4 a 5, ktoré znejú: „(4) Súd nemôže podmienečne odpustiť, upustiť od výkonu zvyšku trestu zákazu činnosti podľa odseku 1, ak ide o trest zákazu činnosti viesť motorové vozidlo, ktorým bol uložený odsúdenému, po a) ktorému už bol takýto trest zákazu činnosti uložený v predchádzajúcich desiatich rokoch za trestný čin ohrozenia pod vplyvom návykovej látky alebo za iný trestný čin spáchaný pod vplyvom návykovej látky, alebo po b) ktorý už bol v predchádzajúcich desiatich rokoch za obdobný čin spáchaný pod vplyvom návykovej látky, ako je uvedený v písmene a), postihnutý zákazom činnosti viesť motorové vozidlo.“ Odsek 5 navrhovaného § 69 navrhujem upraviť. „(5) Súd nemôže podmienečne upustiť od výkonu zvyšku trestu zákazu činnosti podľa odseku 1, ak bol trest zákazu činnosti uložený podľa § 61 ods. 3 alebo 4.“. (Prerušenie vystúpenia predsedajúcim.)
Danko, Andrej, podpredseda NR SR (2023-11-28):
S reakciou na faktické poslanec Grendel.
Paška, Pavol, predseda NR SR (2013-12-06):
Ďakujem pekne. Ešte predtým, kým dám slovo pani poslankyni Nachtmannovej, dámy a páni, myslím, že osobnosť Nelsona Mandelu si zaslúži, aby sme si ju uctili minútou ticha, keď tu budeme v trošku väčšou počte, takže sa ospravedlňujem. Za tým, že nedávam takýto návrh, nie je nič iné, len to, aby sme to urobili radšej na budúci týždeň, keď bude plná rokovacia sála. Ďakujem pekne. Pani poslankyňa Nachtmannová.
B. Bugár, podpredseda NR SR: (2006-02-03):
Pani poslankyňa bola posledná, ktorá sa prihlásila s interpeláciou. Preto vyhlasujem tento bod programu za skončený. A zároveň vás chcem informovať, že do 11.00 hodiny vyhlasujem prestávku. O 11.00 hodine pristúpime k hlasovaniam. Po odhlasovaní všetkých bodov, ktoré sme prerokovali, pristúpime k tajnej voľbe a ukončíme 55. schôdzu. Takže do 11.00 hodiny je prestávka. (Prerušenie rokovania o 10.38 hodine.) (Pokračovanie rokovania o 11.00 hodine.)
Laurenčík, Milan, podpredseda NR SR (2022-06-23):
Na faktické poznámky bude reagovať pán poslanec Erik Tomáš.
Laurenčík, Milan, podpredseda NR SR (2022-03-18):
Ďakujem. Prosím, zaujmite miesto pre navrhovateľov. Ja teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Petrovi Dobešovi. Nech sa páči.
Glváč, Martin, podpredseda NR SR (2018-10-17):
Ďakujem, pani ministerka. Dávam slovo spoločnému spravodajcovi z výboru pre verejnú správu a regionálny rozvoj poslancovi Glendovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Bugár, Béla, podpredseda NR SR (2019-02-01):
Prezentujme sa a hlasujme. (Hlasovanie.) Prítomných 141, za 88, proti 24, zdržalo sa 28 poslancov, 1 nehlasoval. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy. Pani poslankyňa Zemanová, Gaborčáková? Nie. Vyhlasujem rozpravu za skončenú. Nech sa páči.
P. Hrušovský, predseda NR SR: (2002-11-06):
Pán poslanec Brocka, máte slovo.
Kollár, Boris, predseda NR SR (2021-11-04):
Vážené pani poslankyne, vážení páni poslanci, pokračujeme v prerušenom rokovaní hlasovaním o písomných odpovediach členov vlády Slovenskej republiky na interpelácie poslancov Národnej rady (tlač 675). Najskôr budeme hlasovať o tom, že Národná rada berie na vedomie vyjadrenie poslanca Miloša Svrčeka, že písomnú odpoveď ministra zdravotníctva na jeho interpeláciu č. 3 nepovažuje za uspokojivú. Prosím, prezentujme sa hlasujeme. (Hlasovanie.) Prítomných 105, za 44, proti 35, zdržalo sa 25, nehlasoval 1. Konštatujem, že tento návrh sme neschválili. Teraz dávam hlasovať o uznesení, ktorým Národná rada berie na vedomie písomné odpovede členov vlády na interpelácia poslancov písané písomne podané predsedovi Národnej rady do 29. septembra 2021. Prosím, prezentujme sa a hlasujme. (Hlasovanie.) Prítomných 105, za 65, proti 17, zdržalo sa 24... za 64, proti 17, zdržalo sa 24. Konštatujem, že sme navrhované uznesenie schválili. Nakoľko sme vyčerpali všetko hlasovanie, budeme pokračovať, vyhlasujem teraz dvojminútovú prestávku. Kto chce ostať, nech ostane, a kto chce odísť, nech využije túto prestávku na to, aby sme potom nerušili priebeh schôdze. Ďakujem. (Dvojminútová prestávka.)
Kuffa, Štefan, poslanec NR SR (2015-09-24):
Ďakujem za slovo. Ja chcem len reagovať, pán kolega, na tú skutočnosť, kde si povedal, že územné konanie sa nevyžaduje. Tak to tak opravujem a myslím si, že ti to aj povedali, ale územné rozhodnutie sa nevyžaduje, nie územné konanie, ale územné rozhodnutie. A tak ako, a ja si myslím, že to bude spojené s tým stavebným konaním aj to územné konanie, ale nevyžaduje sa tu územné rozhodnutie, hej, tak to je návrh zákona, to je hneď v tom bode 2 § 32. No a čo sa týka tej investície, no však ja tiež sa teším, že táto investícia bude u nás na Slovensku a nebude v Poľsku. Aj keď si uvedomujem tie riziká na Slovensku, ktoré tuná sú, neviem, či Slovensko bude montážnou halou alebo nebude, a keby aj bolo, tak chvalabohu, a nech je aspoň montážnou halou, jak celkom tí ľudia bezprizorne by sa mali kdesi takto potulovať a robiť zle, lebo nečinnosť len plodí zlo. To by som s tým nemal problém, ale zase z takého strategického hľadiska ten strojárenský priemysel a keď príliš na ten automobilový priemysel bude orientovaná naša krajina, tak v prípade krízy, ktorú sme tuná už aj mali v blízkej minulosti, tak sme videli, že čo to spôsobuje, a môže to otriasť našou ekonomikou. Toto je ten druhý rozmer a ten druhý aspekt, ktorý tuná hrozí. Samozrejme, aj ja som za to, aby podľa možností sme podporovali v podstate ten domáci trh, ale aj tých domácich investorov, no ale koľko hystérie nás tu zachvacuje alebo možno takej závisti, ak sú tu úspešné firmy a podnikatelia a veľakrát sú tu často pertraktovaní aj menovite, nebudem ja spomínať tuná ani mená, ani firmy a ich takto dehonestujeme. My nevieme, aké má pozadie Land Rover alebo Volkswagen alebo proste tieto veci, ale ak sa to týka našich domácich úspešných podnikateľov, no tak jednoducho ich napádame a dehonestujeme. Áno, podporovať aj domáci trh, jednoznačne.
Danko, Andrej, predseda NR SR (2017-09-06):
Prosím, prezentujme sa, hlasujme. (Hlasovanie.) Prítomných 136 poslancov, za 94, proti 30, zdržalo sa 8, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcovi, spravodajcu, aby uviedol hlasovanie.
Grendel, Gábor, podpredseda NR SR (2023-05-17):
S reakciou na faktické poznámky pán poslanec Ondrej Dostál.
P. Paška, predseda NR SR: (2009-10-21):
Chcem vás požiadať, aby sme sa prezentovali. (Prezentácia.) Prítomných je 95 poslancov. Sme uznášaniaschopní. Na 42. schôdzi budú overovateľmi pani poslankyňa Nachtmannová a pani poslankyňa Szögedi. Ich náhradníkmi budú pán poslanec Izák a pán poslanec Kuruc. O ospravedlnenie svojej neúčasti na dnešnom rokovaní požiadali páni poslanci Ivan Mikloš, Ľuboš Micheľ a Pavol Prokopovič. Na zahraničnej pracovnej ceste sú podpredsedovia Národnej rady pani Belousovová, pán Číž a pán Hort a poslanci Národnej rady pán poslanec Andruskó, Bárdos, Horváth a Szigeti. Dúfam, že máte rozdaný navrhnutý program 42. schôdze. Chcem vás informovať, že oproti pôvodným návrhom, ktoré boli predložené na rokovaní grémia, na základe žiadosti navrhovateľov nie sú zaradené dva body. Ide o vládny návrh novely zákona č. 385/2000 Z. z. o sudcoch, bola to tlač 1014, a návrh pána poslanca Pelegriniho na vydanie novely zákona o ochrane prírody a krajiny, bola to tlač pod číslom 1268. A v pôvodnom návrhu to boli body 77 a 60. Chcem vás ešte informovať, že viaceré body sú navrhované tak, aby boli prerokované v konkrétny deň a v konkrétnu hodinu. Ešte predtým, ako vám dám možnosť prihlásiť a predložiť váš návrh, chcem uviesť, že na návrh gestorských výborov stanovisko Najvyššieho kontrolného úradu k návrhu štátneho rozpočtu a návrhy rozpočtov príslušných inštitúcií uvedú predkladatelia, tak ako sú uvedení v programe. Súhlas, dúfam, vyslovíme samotným schválením programu 42. schôdze. Teraz poprosím pani poslankyňu a pánov poslancov, ktorí majú návrhy, aby ich predniesli. Takže začneme pánom poslancom Frešom. Pán poslanec, nech sa páči.
Antal, Peter, poslanec NR SR (2019-10-17):
Ďakujem pekne. Ďakujem pekne za slovo. Budem rýchly. V podstate idem len predložiť krátky pozmeňujúci návrh, návrh. Pozmeňovací návrh. Navrhujeme z časových dôvodov upraviť lehotu na započítanie podlahovej plochy odstránenej stavby do základu poplatku za rozvoj v prípade vydania stavebného povolenia najneskôr do štyroch rokov. V návrhu zákona, ktorý sme predložili, je do dvoch rokoch, avšak z časového hľadiska, najmä v mestách, ako je Bratislava, by to mohol byť čiastočne problém, preto sa navrhuje až 4 roky a zároveň dopĺňame do návrhu ako použitie poplatku aj opatrenie na zadržiavanie vody v územiach na zmierňovanie zmeny klímy a adaptácie na jej nepriaznivé dôsledky, čo v podstate reflektuje na zodpovednejší prístup samospráv k stavu životného prostredia a predstavuje pozitívne motivujúci nástroj na vytváranie podmienok pre opatrenia smerujúce k zlepšeniu nepriaznivých dôsledkov. Takže ak dovolíte, teraz by som prečítal pozmeňujúci a doplňujúci návrh. Pozmeňujúci a doplňujúci návrh Petra Antala k návrhu poslancov Národnej rady Slovenskej republiky Petra Antala, Irén Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016. V poslaneckom návrhu zákona navrhujeme tieto zmeny a doplnenia: K čl. I 1. V čl. I sa v bode 2 sa slovo „dvoch“ nahrádza slovom „štyroch“. 2. V čl. I sa za bod 26 vkladá nový bod 27, ktorý znie: 27. § 11 ods. 2 sa dopĺňa písmenom h), ktoré znie: „h) opatrenia na zadržiavanie vody v území a na zmierňovanie zmeny klímy a adaptácie na jej nepriaznivé dôsledky.“ Doterajšie body je potrebné primerane prečíslovať. Ďakujem, skončil som.
Kollár, Boris, predseda NR SR (2020-03-24):
A, pán, pán poslanec Blanár, nech sa páči.
Figeľ, Ján, podpredseda NR SR (2012-10-24):
Ďakujem pekne. Ďalším rečníkom prihláseným do rozpravy je pán poslanec Podmanický. Nie je tu. Takže, pani kolegyňa, podpredsedníčka Jurinová, nech sa páči, dávam vám slovo.
Kollár, Boris, predseda NR SR (2022-06-21):
Prosím, prezentujme sa a hlasujeme. (Hlasovanie.) Prítomných 127 poslancov, za 88, proti 1, zdržalo sa 37, nehlasoval 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
P. Hrušovský, predseda NR SR: (2003-09-09):
Pán poslanec Minárik.
Glváč, Martin, podpredseda NR SR (2018-10-16):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Jeden pán poslanec. Nech sa páči. Končím možnosť prihlásiť sa.
Glváč, Martin, podpredseda NR SR (2017-06-14):
Vážené panie poslankyne, páni poslanci, pokračujeme v popoludňajšom rokovaní druhého dňa 18. schôdze Národnej rady Slovenskej republiky v prerušenej rozprave v prvom čítaní o návrhu poslancov pána Pašku, Janíkovej, Pfundtner, Želiezku a Šimkovičovej na vydanie zákona, ktorým sa mení a dopĺňa zákon o Ústave pamäti národa (tlač 598). Pán poslanec Paška je prítomný, spravodajca takisto. Nech sa páči, pán poslanec Osuský, pokračujte. Nech sa páči. [Pokračovanie rokovania o návrhu poslancov Národnej rady Slovenskej republiky Jaroslava Pašku, Márie Janíkovej, Edity Pfundtner, Ľubomíra Želiezku a Martiny Šimkovičovej na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov , tlač 598.]
Danko, Andrej, podpredseda NR SR (2023-11-15):
Ešte pán minister Takáč.
J. Tkáčová, poslankyňa: (2009-06-25):
Ďakujem za slovo, pán predsedajúci. Keďže už tak pekne družne debatujeme o tom, aké sú práva poslancov, podľa môjho názoru spôsob, aký si zvolí poslanec na prednesenie kvalifikovanej otázky...
Laššáková, Jana, podpredsedníčka NR SR (2012-06-20):
S faktickou poznámkou pán poslanec Jasaň. Nech sa páči.
Mezenská, Helena, poslankyňa NR SR (2013-09-25):
Ja neviem koľko a ako dlho ste rozprávali, pán poslanec Kadúc, ale vaše vystúpenie bolo, práve naopak, pre mňa aj zmysluplné, aj jasné, vecné a hlavne úprimné. Dokumentuje a je prejavom toho, čím svoj vnútorný nesúhlas vyjadrujem aj ja, a to je nesystémovosť, nekoordinovanosť, nekoncepčnosť, neorganizovanosť a nekontinuálnosť prípravy a prerokovávania legislatívnych návrhov. S ňou sa potýkam v svojej praxi aj ja, hoci pracujem v hospodárskom výbore a venujem sa iným témam. Ale naozaj tá forma a ten proces, ktorým tu prechádzame a ktorého som svedkom, prekvapuje aj mňa. Dokonca si dovolím povedať, že akýkoľvek iný súkromný podnik, keby fungoval na takýchto neorganizovaných a nesystémových základoch, by určite skolaboval a skrachoval. Len tým, že je to umelo udržiavané, sa tento parlament ďalej udržiava, ale tá nekoncepčnosť prístupu pri spracovaní legislatívnych návrhov, ktoré potom idú do praxe a ktoré vlastne majú dopady na ľudí, je pre mňa naozaj nezrozumiteľná a škandalózna. Ďakujem.
Grendel, Gábor, poslanec NR SR (2023-12-18):
Ďakujem za slovo, pán predsedajúci. Pán poslanec Krúpa, spomenul si konflikt záujmov ministra obrany. Chcem ťa doplniť, že tých konfliktov záujmov tu bude ešte oveľa viac v Národnej rade. A azda ten najväčší príde pri novele Trestného zákona a Trestného poriadku a pri znížení trestov za korupciu a ekonomické trestné činy. Tieto zmeny bezprostredne ovplyvnia trestné konania, súdne konania koaličných politikov, poslancov, ministrov a oligarchov z ich blízkeho okolia. Čo sa týka SIS, ide o kľúčovú zložku, alebo malo by ísť o kľúčovú zložku štátu pri ochrane našich bezpečnostných záujmov. Nepamätám si takúto situáciu, že by predseda vlády takýmto spôsobom odkladal menovanie riaditeľa tajnej služby, a nedáva to žiadnu logiku, respektíve žiadnu inú logiku ako tú, ktorú si spomenul vo svojom prejave. Ako by nestačilo, že koalícia ide zničiť reputáciu Slovenskej republiky zrušením špeciálnej prokuratúry a znížením trestov za korupciu a ekonomické trestné činy, oni ešte musia hazardovať aj s dôveryhodnosťou budúceho riaditeľa tajnej služby. To je naozaj vrcholná strata súdnosti, nedá sa to inak nazvať.
Hort, Milan, podpredseda NR SR (2010-08-04):
Takže teraz má slovo pán poslanec Ivan Štefanec v rozprave. Nech sa páči.
P. Hrušovský, predseda  NR SR: (2005-05-24):
(Hlasovanie.) 136 prítomných, 94 za návrh, 2 proti, 39 sa zdržalo, 1 nehlasoval. Pozmeňujúci návrh pána poslanca Elsnera sme schválili. Pán predseda výboru. M. Maxon, poslanec: Pán predseda, hlasovali sme o všetkých bodoch spoločnej správy i o pripomienkach z rozpravy. Mám splnomocnenie gestorského výboru a odporúčam hlasovať o tom, že prerokúvaný vládny návrh zákona prerokujeme v treťom čítaní ihneď.
Sulík, Richard, podpredseda vlády a minister hospodárstva SR (2021-03-18):
Pozdravujem pani poslankyňu Brisudovú, tak už som ju spoznal. Zdravím vás. No, pozrite, my sme prednedávnom spustili Rimavskú Sobotu, začíname tam, a to je kúsoček od Poltáru. Možno 20 kilometrov? Tak? Aj, aj 24 kilometrov. Čiže je to aj na dochádzanie do práce. Potom vo vzdialenosti niečo vyše 30 kilometrov je Lučenec, ktorý nemá svoj priemyselný park tiež plný. Plán je teraz nasledovný. Tento a budúci rok by sme výrazne chceli pokročiť v prácach v priemyselnom parku v Rimavskej Sobote a nájsť tam, možno by sa to malo podariť už budúci rok, zazmluvniť prvého alebo prvých dvoch, troch investorov, tak aby v roku 2023 oni tam mohli začať sa nejak usídľovať. A hneď, ako bude tento priemyselný park v Rimavskej Sobote do značnej miery využitý, povedzme polovica, tak sme pripravení sa obhliadnuť po ďalšom priemyselnom parku. Avšak Rimavská Sobota nie je jediné problematické miesto Slovenska, máme aj ďaleký východ a v závislosti od toho, ako budú pokračovať práce vo výstavbe diaľnice, by sme chceli najmä, aby bola tá dostupnosť daná preto, lebo vy tých investorov nedostanete hocikam. Oni jednoducho potrebujú tú logistickú dostupnosť mať garantovanú, to je rýchlocesta, to je diaľnica a aj si myslím, že povedzme tých 20, možno 24 kilometrov dochádzať do práce, to nie je, aspoň dočasne, nie je až taká tragédia. Čiže záverom, rád by som vám teraz tu povedal, áno, ideme na to a, a dávam o týždeň, o mesiac návrh na uznesenie vlády, ale nie je to tak. Momentálne nemáme v pláne budovať žiaden ďalší park, kým nebude aspoň sčasti Rimavská Sobota obsadená. Vaša druhá, vaša druhá časť vašej otázky bola, že podľa akých kritérií sa tie parky vyberajú. Tak robia to analytici na ministerstve hospodárstva. Tých kritérií je niekoľko desiatok a podľa nich teda zostavili rebríček a tam nám vyšla práve Rimavská Sobota ako najvhodnejší park alebo druhý najvhodnejší. To neviem presne, ale tým, že mesto Rimavská Sobota predalo ten pozemok veľmi lacno štátnej firme MH Invest, no tak to bol ten rozhodujúci moment, že sme si povedali, dobre, tam ideme zainvestovať čím skôr a potom sa tam posnažíme o tých investorov. Takže toľkoto z mojej strany zatiaľ.
Grendel, Gábor, podpredseda NR SR (2021-05-11):
Teraz s faktickou poznámkou, pán poslanec Filip Kuffa.
Kiššová, Jana, poslankyňa NR SR (2014-11-08):
Ďakujem pekne za slovo. Pán kolega, vy ste povedali, že tu počas rozpravy odznelo množstvo urážok a množstvo osočovania a že to vyvolalo teda takú zvláštnu pachuť priebehu tohto rokovania. Ja s vami súhlasím. Bolo tu toho veľa a ani mne sa tie veci nie celkom dobre vždy počúvajú. No napriek tomu okrem tohto tu odzneli aj jasné fakty. Odzneli tu jasné a vážne podozrenia, odzneli tu vážne a jasné argumenty. Tieto vážne a jasné argumenty vedú k vážnemu a dôvodnému podozreniu na korupčné správanie, na stranícky motivované, stranícky tolerované korupčné správanie a vyvoláva to v nás naozaj veľké znepokojenie a dôvodom toho je dnešná schôdza. Aby sme si to možno osviežili, ja skúsim len veľmi stručne niektoré tieto argumenty povedať. Cétečko bolo nehorázne predražené, cétečko dodávala firma Medical Group. Firma Medical Group má v piešťanskej nemocnici mimoriadne nadštandardné obchodné vzťahy, má tam mimoriadne nadštandardné platobné podmienky. Majitelia tejto firmy majú sídlo na rovnakej adrese v Belize, ako má firma Penta Enterprises. Prosím vás, čo na tomto nie je zrozumiteľné? Prečo, keď chcete byť vecný, prečo, keď nechcete byť osobný, prečo ste sa nevyjadrili k týmto skutočnostiam? Jediné, čo ste povedali, je, že korupcia je zlá, že schránkové firmy sú zlé, že aj my sme mali kauzy a že aký je pán premiér skvelý a že už miesto vás vymenoval všetky kauzy a že vy teraz nemusíte. A potom ste spravili akýsi pokus o nejakú stručnú osobnostnú analýzu jednotlivých kolegov a kto je aký a kto, komu čo sluší a komu čo nesluší. Ďakujem.
T. Cabaj, podpredseda NR SR: (2010-02-10):
Pán spravodajca, chcete sa vyjadriť k rozprave? Nech sa páči. (Hlas z pléna.) To už bolo záverečné slovo, pán poslanec, nedá sa už reagovať faktickou.
V. Veteška, podpredseda NR SR: (2005-03-15):
Pristúpime k prerokovaniu predtým už avizovaného návrhu zákona v prvom čítaní, ktorý predkladá pán poslanec Národnej rady Slovenskej republiky Tibor Cabaj. Týka sa vydania ústavného zákona o skrátení volebného obdobia Národnej rady Slovenskej republiky. Návrh je tlač 1059, pridelený výborom tlač 1066. Pán poslanec Cabaj, máte slovo.
Klus, Martin, podpredseda NR SR (2019-12-03):
Ďakujem, pán poslanec. Registrujem štyri faktické poznámky. Pán poslanec Heger.
P. Paška, predseda NR SR: (2009-10-21):
Otváram rozpravu. Nemám písomnú prihlášku. Pýtam sa, či chce niekto vystúpiť. Nie. Vyhlasujem rozpravu za skončenú. A prerušujem rokovanie o tomto bode. V druhom čítaní uvedie pán minister financií teraz vládny návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 1184). Spoločná správa je tlač 1184a.
Bugár, Béla, podpredseda NR SR (2018-12-05):
Prezentujme sa a hlasujeme. (Hlasovanie.) Prítomných 142, za 87, proti 19, zdržalo sa 36 poslancov. Sme v treťom čítaní . Otváram rozpravu a pýtam sa, či sa hlási niekto do rozpravy. Nie. Vyhlasujem rozpravu za skončenú.
Paška Pavol, predseda NR SR (2014-09-17):
(Hlasovanie.) 85 prítomných, 4 boli za, 78 proti, 1 sa zdržal, 2 nehlasovali. Návrh sme neschválili.
Jurinová, Erika, podpredsedníčka NR SR (2015-04-21):
V zmysle rokovacieho poriadku teraz o slovo požiadal v rámci rozpravy pán podpredseda Národnej rady Číž. (Reakcia z pléna: „Naťahujete čas, hanba.“)
Pellegrini, Peter, predseda NR SR (2023-12-12):
Na vaše vystúpenie pán poslanec šesť, sedem faktických poznámok. Ako prvý pán poslanec Dvořák.
Laurenčík, Milan, podpredseda NR SR (2020-10-20):
Na vaše vystúpenie evidujem štyri faktické poznámky. Nech sa páči, pán poslanec Juraj Blanár.
P. Hrušovský, predseda NR SR: (2004-10-27):
(Hlasovanie.) 133 prítomných, 33 za, 70 proti, 31 sa zdržalo. Návrh sme neschválili. Poprosím vás, aby ste uvádzali správne paragrafy a odseky pri podávaní pozmeňujúcich návrhov. Nech sa páči.
Vörös, Péter, poslanec NR SR (2011-05-24):
Vážení kolegovia, na vaše faktické poznámky, by som chcel zareagovať len jedinou myšlienkou. Rozširovaním práv posilňujeme vlastne právny štát a som presvedčený, že tento zákon slúži dobru slovenských občanov bez ohľadu na to, či ide o Slovákov, Maďarov, Rusínov alebo Rómov, ba čo viac, zvýši aj medzinárodnú prestíž Slovenskej republiky. Prosím vás všetkých, pani poslankyne a páni poslanci, aby ste brali do úvahy tieto faktory pri rozhodovaní o osude tohto zákona. Ďakujem.
I. Mikloš, podpredseda vlády SR: (2001-10-02):
Návrh zákona bol v rámci medzinárodnej spolupráce konzultovaný so Štatistickým úradom Európskej únie EUROSTATOM. Navrhovaná právna úprava nepredpokladá žiadne nároky na štátny rozpočet a nebude mať ani dopad na zamestnanosť. Vážený pán predsedajúci, vážené pani poslankyne, vážení páni poslanci. Predložený návrh zákona vytvára predpoklady na skvalitnenie a zefektívnenie štátnej štatistiky na národnej úrovni a na zosúladenie našej legislatívy v tejto oblasti s legislatívou Európskej únie. Ďakujem pekne za pozornosť.
Štefanec, Ivan, poslanec NR SR (2011-06-02):
Ďakujem ešte raz, pán predseda. Dámy a páni, dovoľte, aby som predniesol pozmeňujúci návrh z toho dôvodu, že včera nebol prijatý ústavný zákon o implementácii Lisabonskej zmluvy, videli sme opäť v praxi, ako vyzerajú slová a činy a kto chce skutočne presadzovať slovenské záujmy na európskej úrovni. Takže dovoľte mi, aby som predniesol taký pozmeňovací návrh... (Reakcie z pléna a ruch v sále.) Áno, takže skutočne vidíme, kto sa cíti zasiahnutý tým, že kto chce implementáciu Lisabonskej zmluvy, alebo nie. Prednášam teda, prednášam teda... (Ruch v sále. Prerušenie vystúpenia predsedajúcim.)
B. Bugár, podpredseda NR SR: (2005-05-19):
(Hlasovanie.) Prítomných 130 poslancov, za 38, proti 52, zdržalo sa 40 poslancov. Návrh sme neschválili. Pán poslanec Hrdlička, nech sa páči. Nie? Ďakujem pekne. Budeme pokračovať v hlasovaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov, tlač 1130. Prosím pána poslanca Vavríka, aby uviedol jednotlivé hlasovania. R. Vavrík, poslanec: Vážený pán podpredseda, ctené kolegyne, kolegovia, k predmetnej tlači 1130 som ako spravodajca navrhol, aby Národná rada prijala uznesenie, v ktorom posunie tento materiál do druhého čítania. Dajte, prosím, hlasovať o mojom návrhu.
P. Paška, predseda NR SR: (2009-02-17):
Konštatujem, že sme neschválili poslanecký návrh zákona. Odhlasovali sme prerokované body, vyhlasujem krátku prestávku a budeme pokračovať v prerušenej rozprave. (Prestávka.) (Po prestávke.)
Kéry, Marián, poslanec NR SR (2015-11-18):
Pán predseda, odhlasovali sme všetky body zo spoločnej správy a z rozpravy. Keďže mám splnomocnenie gestorského výboru, dajte, prosím, hlasovať, že predmetný vládny návrh zákona prerokujeme v treťom ihneď.
P. Hrušovský, predseda NR SR: (2003-10-21):
(Hlasovanie.) Prítomných je 144 poslancov, za hlasovalo 125, proti boli 2, zdržalo sa 16, nehlasoval 1. Návrh sme schválili. Poprosím pána poslanca Brocku, aby z poverenia výboru pre financie, rozpočet a menu predložil návrhy uznesení k vládnemu návrhu zákona o kolektívnom investovaní a o zmene a doplnení niektorých zákonov, ktorý prerokúvame ako tlač 414. Pán poslanec Brocka.
Viskupič, Jozef, poslanec NR SR (2011-03-23):
Ďakujem, pán predsedajúci. Pán poslanec Číž, počúval som veľmi pozorne, snažil som si robiť poznámky. To vystúpenie bolo veľmi dlhé a tým, že máte dosť vysokú kadenciu slov, tak ste sa snažili otvoriť niekoľko problémov. Podobne ako kolega, pán poslanec Rafaj, poviem teda keďže ste hovorili o etike a my sa v tejto oblasti tuná pri tvorbe tohto zákona nepohybujeme. Má to byť v oblasti samoregulácie a možno nejakých mechanizmov, ktoré sú medzi novinármi, tak na tento tenký ľad by som nešiel. Pre mňa, možno vás to ukľudní, dôležité je to, že na tejto novele ako som sa dočítal, kdesi ide o novelu, pretože, ak prax ukáže, že bude potrebné urobiť celkom nový zákon, kdesi som zaznamenal, že minister hovoril, že sa bude môcť v nejakom rozmedzí dvoch rokov otvoriť táto otázka nanovo a ma ukľudňuje teda jedna vec, že pracovná skupina, kde boli združení vydavatelia periodickej tlače, tlačové agentúry, predstavitelia akademickej obce, mediálni analytici, zástupcovia Slovenského syndikátu novinárov a ďalší odborníci pracovali na tejto novele a myslím si, že je dobré, že máme túto novelu v parlamente a môžeme odstrániť to, aby vôbec existovala v našom právnom systéme vec, kedy je možné zarábať na tom, že niekto chce písať pravdu. Ďakujem.
V. Mečiar, poslanec: (2008-01-29):
Ďalej navrhujem, aby bola situácia s odvolávaním sudcu Ústavného súdu predmetom rokovania Národnej rady a aby Národná rada Slovenskej republiky prijala svoje stanovisko, a to na záver po návrhu zákona pána poslanca Mojmíra Mamojku.
Číž, Miroslav, poslanec NR SR (2012-06-22):
Ja, vážené kolegyne, kolegovia z pozície spravodajcu skutočne len veľmi stručne. Čo sa týka rozpravy, nedošiel žiaden návrh, ktorý by mal pozmeniť navrhnuté uznesenie, ktoré som vám prečítal na začiatku ako spravodajca. Odznel iba jeden procedurálny návrh, ktorý predniesol pán poslanec Krajcer, v ktorom teda odporučil Národnej rade, aby prijala uznesenie, alebo prijala teda procedurálny návrh prerušiť rokovanie o tomto bode programu a vrátiť ho na ďalšie rokovanie výboru pre kultúru a médiá. Z hľadiska toho, o čom budeme rozhodovať, chcem predsa len pripomenúť vzhľadom na rozpravu, platný zákon o Rozhlase a televízii Slovenska. Uvádza iba takzvané kvalifikované dôvody, na základe ktorých možno odvolať riaditeľku televízie. Tie dôvody sú v návrhu výboru aj v odôvodnení presne uvedené, takže treba posudzovať, či boli porušené, alebo neboli porušené príslušné ustanovenia. Pre tých pánov poslancov, ktorí hovorili v rozprave o tom, že iné okolnosti netreba uvádzať, no pravdepodobne treba, pretože to znenie zákona hovorí, že môže odvolať riaditeľku. To znamená, preto, aby sme mohli zvážiť, či môže pravdepodobne a či použijeme tú absolútnu sankciu alebo nejakú inú, tak v takom prípade je možné pre ne uvádzať dôvody. Takže som presvedčený ako spravodajca, že tá diskusia v danom prípade má zmysel a súvisí s predmetom veci. Vážené kolegyne, kolegovia, z mojej strany je to všetko. Ďakujem.
V. Novotný, poslanec: (2008-04-02):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem že uvedený návrh spĺňa z formálnoprávnej  stránky všetky náležitosti   uvedené v § 67 a § 68 zákona Národnej rady Slovenskej  republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nezakladá nárok na pracovné sily, nepredpokladajú sa finančné dôsledky na štátny rozpočet a nemá vplyv na rozpočet obcí a vyšších územných celkov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 575 zo 7. marca 2008 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona ústavnoprávny výbor prerokoval do 6. mája 2008 a gestorský výbor do 7. mája 2008. Vážená pani podpredsedníčka, skončil som, prosím, otvorte rozpravu v prvom čítaní, do ktorej sa hlásim ako prvý. Ďakujem pekne.
Paška, Pavol, predseda NR SR (2014-09-10):
Pán poslanec Beblavý.
Šefčík, Marek, poslanec NR SR (2023-03-30):
Ďakujem pekne za slovo. Tak, pán Ferenčák, pán primátor, počas týchto troch rokov existujú starostovia a primátori, ktorí sa s krízou, ktorá tu evidentne je a zasiahla nielen samosprávy, štát, ale aj samotných občanov, vysporiadali a bojovali s ňou, no a potom sú primátori a starostovia, medzi ktorých patríte aj vy, ktorí celý čas len vyplakávali, ako je tamto zle, ako je hento zle. Ja som rád... (Porucha záznamového média.) Prepáčte, že to tak poviem, ale ak samospráva spraví v tejto kríze o nejaký ten chodník menej, ak, ak tie investície samospráv budú troška nižšie, a dajme radšej tie peniaze tým, ktorí najviac trpia, a to sú ľudia, v podobe toho daňového bonusu či zvýšených prídavkov. Ja som sa rozprával so starostom istej veľkej obce, ktorý je vo funkcii dvojnásobne väčšie množstvo rokov ako vy, a on mi povedal, že keď to prepočítaval nie na absolútne čísla, ale na isté percento, tak povedal mi, že počas krízy v roku 2009 smeráci zobrali samosprávam trikrát viac, ako zobrala táto vláda. Povedal mi úplne na rovinu, teraz je to blbo odkomunikované, najskôr beriete, potom ste to vrátili, ale fakt je taký, že vtedy nám smeráci zobrali trikrát viac. Nikto vtedy ani necekol. Pán primátor, možno by sme sa mohli pozrieť aj na niektorých primátorov a starostov, ktorí zneužívajú svoje vozidlá, mestá a vozia sa s nimi do parlamentu napríklad. A tak by mohli šetriť obciam a mestám.
Číž, Miroslav, podpredseda NR SR (2015-09-18):
Ďakujem, pán podpredseda, za uvedenie tohto návrhu. Spravodajcom k tomuto vládnemu návrhu je opäť pán poslanec Petráš. Má slovo.
Hlina, Alojz, poslanec NR SR (2015-10-30):
Ďakujem pekne. No, bolo to riadne trápenie. Tridsaťpäť minút v zásade, pán Raši, vy ste prečítali aj „prepáčte, ale aj ja som presvedčený“, vy ste aj to prečítali. Čiže ešte raz, „prepáčte, ale aj ja som presvedčený“ ste potrebovali prečítať. Viete, naozaj vy ste primátor Košíc, bývalý minister, predseda výboru a jediné, čo ste vedeli hovoriť z hlavy, bolo o tom pozemku, lebo vás to mimoriadne zaujímalo. Jediné, čo ste pustili z hlavy, bolo o tom pozemku. Ostatné všetko ešte aj s čiarkami, keby vám tam napísali Sisa Sklowská, tak aj to prečítate. Proste to je výrazom toho naozaj, že s akými enormnými osobnosťami máme tú česť. Vážení, a ja to možno poviem Košičanom, tento prejav, ja neviem, kto vám to písal, ale vy ste si to museli predčítavať a tak pol dňa. V Košiciach vám chodili celé leto, polroka vám chodili po blate tí ľudia. Máte tam Luník. Nemáte pocit, že by ste sa mali starať o to? Vy ste tiež ten Robocop ako v Považskej Bystrici, čo zvládne všetko? Aj tam vedľa vás je ďalší. To je jedno. Župan, predseda, poslanec, to je jedno, len mi dajte funkciu, len nech za to niečo je. Vy ste úplne fantastické schopnosti. A tu sme ich videli. Tridsaťpäť minút ste hovorili a neboli ste schopný bez papiera povedať ani to, že ste o niečom presvedčený. To je dôkazom toho, že naozaj, ak sa čomu venujete. Ani jednému poriadne. Ani poriadny primátor, ani poriadny šéf výboru, ani poriadny poslanec. Dokopy poriadne nič. Jediné, čo ste dali z hlavy, jediné, čo ste dali z hlavy, bol ten pozemok. To bola asi naozaj prichystaná vec. To ste ovládali, to bolo krásne. Keď si niekto bude chcieť robiť rozbor vášho prejavu, kľudne nech si to pustí. Jediné z hlavy, ten pozemok išiel. A obchádza ma hrúza, keď ste vraveli, že v ústnej chcete diskutovať s nami dlhšie. O čom? O čom, prosím vás, s vami?
Kamenický, Ladislav, poslanec NR SR (2023-06-28):
Teraz dajte, prosím, hlasovať o podanom pozmeňujúcom a doplňujúcom návrhu poslanca Takáča.
Žitňanská, Lucia, poslankyňa NR SR (2012-09-12):
Ďakujem pekne za všetky faktické poznámky a ja možno zareagujem len na pána poslanca Martvoňa, teším sa, musím povedať, pán poslanec Martvoň, že dávate zmysel mojej poslaneckej opozičnej práci, lebo keď sa do niečoho naozaj obujeme, a tak nám dávate záruku, že potom to v rámci druhého čítania vylepšíte, a chcem vás ubezpečiť, že mne potom je jedno, či je to náš pozmeňovací návrh, alebo váš, dôležité je, že ten návrh v konečnej podobe bude lepší, takže ďakujem vám za tento spôsob spolupráce. Ďakujem.
Laššáková, Jana, podpredsedníčka NR SR (2014-09-11):
Nebude pán poslanec reagovať. Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Hlina, končím možnosť prihlásiť sa do rozpravy ústne. Nech sa páči, pán poslanec.